Kalompok etnik
Kalompok etnik atau Suku banso adolah kalompok manusia nan anggotanyo mangaitkan diri malalui pasamoan nan ado, biasonyo manuruik katurunan nan dianggap samo.[1][2] Identitas etnik tabantuak dek ado nan mambedakan antaro ciek kalompok jo kalompok lain misalnyo pabedaan budayo, bahaso, agamo, tingkah laku, sarato ciri-ciri biologisnyo.[3]
Manuruik patamuan internasional manganai tantangan-tantangan dalam mangukua dunia etnis pado tahun 1992, "Etnisitas adolah sabuah faktor fundamental dalam kahidupan manusia. Iko adolah sabuah gejala nan takanduang dalam pangalaman manusia" meskipun definisi iko acokkali murah diubah-ubah.[4] Nan lainnyo, umpamonyo antropolog Fredrik Barth jo Eric Wolf, manganggap etnisitas sabagai hasil interaksi, dan bukan sifat-sifat hakiki sabuah kalompok.[5] Proses-proses nan malahiakan identifikasi mode itu disabuik etnogenesis. Sacaro manyaluruah, para anggota dari sabuah kalompok suku banso mangklaim kasinambungan budayo malintasi wakatu, meskipun para sajarawan jo antropolog alah mandokumentasikan baso banyak dari nilai-nilai, praktik-praktik, jo norma-norma nan dianggap manunjuakan kasinambungan jo maso lalu itu pado dasarnyo adolah tamuan nan relatif baru.[6]
Garis katurunan[suntiang | suntiang sumber]
Anggota suatu suku banso pado umumnyo ditantukan manuruik garis katurunan ayah atau (patrilinial) umpamonyo suku Batak, menuruik garis katurunan bundo (matrilineal) umpamonyo suku Minang, atau menuruik kaduonyo umpamonyo suku Jawa. Adopulo nan ditantukan manuruik agamonyo, istilah Melayu di Malaysia untuak urang asali nan muslim, urang Serani bagi nan agamonyo Nasrani (paranakan Portugis umpamonyo urang Tugu di Jakarta), suku Muslim di Bosnia, urang Moro atau banso Moro di Filipina Selatan, dan sabagainyo.
Suku banso campua[suntiang | suntiang sumber]
Adopulo suku banso manuruik pacampuran ras sarupo Urang Paranakan nan marupokan campua dari banso Melayu jo Cino, urang Indo istilah untuak campuran bule jo banso Melayu, urang Mestis untuak campuran Hispanik jo urang asali, urang Mulato campuran ras Negroid jo ras Kaukasoid, Eurasia, dan sabagainyo.
Rujuakan[suntiang | suntiang sumber]
- ^ Smith 1987Templat:Page number
- ^ Marcus Banks, Ethnicity: Anthropological Constructions (1996), p. 151 "'ethnic groups' invariably stress common ancestry or endogamy".
- ^ T.H. Eriksen, Small places, large issues. An introduction to social and cultural anthropology (second edition, London 2001), 261 ff.
- ^ Kutipan rusak: Tag
indak sah; indak ado teks untuak ref banamo
statcan
- ^ Fredrik Barth ed. 1969 Ethnic Groups and Boundaries: The Social Organization of Cultural Difference; Eric Wolf 1982 Europe and the People Without History hlm. 381
- ^ Friedlander 1975 Being Indian in Hueyapan, Hobsbawm and Ranger 1983 The Invention of Tradition, Sider 1993 Lumbee Indian Histories.
min_Latn min_Latn min_Latn min_Latn min_Latn min_Latn min_Latn min_Latn eng_Latn eng_Latn eng_Latn bjn_Latn min_Latn ita_Latn eng_Latn eng_Latn